Spotify
Spotify je komercijalna usluga koja pruža streaming muzike i sadržaj (zaštićen DRM-om) izdavačkih kuća Sony, EMI, Warner Music Group i Universal. Muzika se može pretraživati po izvođaču, albumu, žanru, spisku za reprodukciju ili po izdavačkoj kući. Pretplata, odnosno usluga "Premium", dozvoljava korisnicima uklanjanje reklama i preuzimanje muzike za slušanje kad su van mreže. Uslugu je pokrenula švedska kompanija Spotify AB u oktobru 2008. Dana 15. septembra 2010. usluga je imala otprilike 10 miliona korisnika, uključujući 2,5 miliona korisnika koji su se pretplatili na uslugu. Dostigla je 20 miliona korisnika od kojih je 5 miliona plaćalo za uslugu u decembru 2012. i 60 miliona korisnika od kojih je 15 miliona plaćalo za uslugu u januaru 2015.